Diari Oficial de la Generalitat Valenciana


Sumari del DOGV 3976, del 09-04-2001 (2001/3175)

Informació pública de la suspensió de l'atorgament de llicències d'instal·lació d'estacions de telefonia mòbil i anàlogues.
---------------------------------------------------------------------------------------------------------------------------

### Dades del document

Número de DOGV
:   3976

Data del DOGV
:   09-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3175


Organisme emissor
:   Ajuntament de la Font d'en Carròs

Tipus de document
:   Anunci

Informació pública de la suspensió de l'atorgament de llicències d'instal·lació d'estacions de telefonia mòbil i anàlogues. [2001/F3175]
  
El Ple de l'Ajuntament, en la sessió del dia 29 de març de 2001, ha aprovat l'acord que es transcriu tot seguit:
  
«Es dóna compte, a través d'informes i distintes propostes, de la conveniència de procedir a la suspensió de l'atorgament de llicències urbanístiques relatives a la instal·lació d'estacions de telefonia mòbil, a fi d'estudiar la modificació del planejament urbanístic municipal en relació amb aquesta matèria.
  
Antecedents
  
I. La suspensió de l'atorgament de les llicències esmentades es refereix o afecta a la totalitat del terme municipal.
  
II. La finalitat pretesa amb la suspensió expressada és facilitar la reforma de les vigents normes subsidiàries municipals, aprovades definitivament per la Comissió Provincial d'Urbanisme en la sessió del dia 23 de febrer de 1982, en el sentit d'incloure normes tècniques i urbanístiques que regulen la instal·lació d'estacions de telefonia mòbil i anàlogues.
  
III. La suspensió de què es tracta, que s'arbitra com a mesura de caràcter cautelar tendent a evitar que sorgisquen situacions materials no desitjades, per incompatibles amb la nova solució de planejament que ara es postula, tindrà una durada màxima d'un any, sense perjudici del que es preveu en l'ordenament jurídic per al cas de sotmetiment a informació pública de la reforma que s'ha de redactar, i afectarà totes aquelles llicències urbanístiques que tinguen per objecte la instal·lació d'estacions de telefonia mòbil i anàlogues.
  
Als anteriors antecedents són d'aplicació els següents
  
Fonaments jurídics
  
I. L'article 152, apartat 1, del Decret 20/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en endavant RPCV), que estableix que «els òrgans administratius competents per a sotmetre a informació pública plans i programes, encara abans de convocar aquesta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística». Així mateix, l'apartat 3 d'aquest mateix precepte reglamentari assenyala que «la suspensió a què es refereix el número 1, s'extingirà, en qualsevol cas, en el termini d'un any. Si s'haguera produït dins d'aquest termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produeix una vegada transcorregut el termini d'un any, la suspensió derivada d'aquesta convocatòria d'informació pública tindrà també la durada màxima d'un any».
  
II. De conformitat amb el que s'estableix en l'article 57-1-A de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), l'acord suspensiu de l'atorgament de llicències urbanístiques haurà de ser publicat, perquè puga tenir efecte, en el Diari Oficial de la Generalitat Valenciana.
  
III. En concordança amb el que s'estableix en la disposició addicional tercera, paràgraf segon, de l'esmentada LRAU, competeix al Ple d'aquest ajuntament l'adopció de l'acord a què es refereix el fonament jurídic anterior.
  
En virtut de tot el que s'ha expressat, el Ple de l'ajuntament acorda:
  
Primer. Suspendre l'atorgament de llicències urbanístiques sobre la base de les condicions següents:
  
a) Àmbit material de la suspensió: els terrenys afectats per aquesta suspensió són tot el terme municipal.
  
b) Abast objectiu de la suspensió: llicències urbanístiques que tinguen per objecte la instal·lació d'estacions de telefonia mòbil i anàlogues.
  
c) Termini de suspensió: un any, comptat a partir de l'endemà de la data de la publicació d'aquest acord en el Diari Oficial de la Generalitat Valenciana.
  
d) Fonament legal de la suspensió: reforma de l'ordenació urbanística continguda en les vigents normes subsidiàries de planejament d'aquest municipi per a la regulació de la matèria determinada en la lletra b) anterior.
  
Segon. Publicar el present acord en el Diari Oficial de la Generalitat Valenciana.
  
Tercer. Formar una modificació puntual de les mencionades normes subsidiàries municipals, amb la finalitat d'incloure normes tècniques i urbanístiques que regulen la instal·lació d'estacions de telefonia mòbil i anàlogues.
  
Quart. Encomanar la redacció de la indicada modificació puntual als tècnics al servei del municipi.
  
Cinqué. Comunicar el present acord a aquests tècnics perquè en prenguen coneixement i als efectes oportuns.
  
Sisé. Advertir que contra aquest acte, que sent definitiu posa fi a la via administrativa, es podrà interposar un recurs contenciós administratiu davant de la sala de l'ordre jurisdiccional esmentat del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació en el Diari Oficial de la Generalitat Valenciana. No obstant això, es podrà interposar un recurs de reposició potestatiu davant del Ple d'aquest ajuntament, dins del termini d'un mes a comptar des de l'endemà de la data de la publicació d'aquest edicte en el Diari Oficial de la Generalitat Valenciana. Una vegada haja transcorregut un mes des de la interposició del recurs de reposició sense que s'haja dictat una resolució expressa d'aquest, s'entendrà desestimat i es podrà interposar un recurs contenciós administratiu en el termini de sis mesos. Tot això de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.»
  
Cosa que es fa pública perquè se'n prenga coneixement general.